অন দ্য ইন্টারনেট, নোবডি নোস ইউ আর অ্যা ডগ
"অন দ্য ইন্টারনেট, নোবডি নোস ইউ আর অ্যা ডগ" (ইংরেজি: On the Internet, nobody knows you're a dog যার আক্ষরিক অর্থ: "ইন্টারনেটে কেউ জানে না আপনি একটি কুকুর") হল একটি প্রবচন যা পিটার স্টেইনারের একটি ব্যঙ্গচিত্রের ক্যাপশন হিসেবে প্রথম প্রকাশিত হয়েছিল জুলাই ৫, ১৯৯৩ সালে দ্য নিউ ইয়র্কার সাময়িকীতে। ব্যঙ্গচিত্রটিতে দেখা যায় একটি কুকুর কম্পিউটারের সামনে চেয়ারে বসে মেঝেতে বসে থাকা অন্য একটি কুকুরকে উদ্দেশ্য করে ক্যাপশনে লেখা প্রবচনটি বলছে। ২০১১ সালে স্টেইনারের এই ব্যঙ্গচিত্র নিউ ইয়র্কার পেনেলের হিসেব মতে অজস্রবার পুনঃমুদ্রিত হয়েছিল, যার ফলে স্টেইনারের আয় ৫০,০০০ মার্কিন ডলার ছাড়িয়ে যায়।